Ego Gauffridus de Burliaco, marescallus Nivernensis, notum facio universis tam præsentibus quam futuris quod ego, pro remedio animæ meæ et antecessorum meorum, dedi in perpetuam et puram eleemosynam et concessi Deo et fratribus Bellilarici, cartusiensis ordinis, decimam vini in decem arpentis terræ insimul sitis in campo qui vocatur campus a Lassaree, ab ipsis fratribus in perpetuum pacifice possidendam. Hanc autem donationem laudavit et concessit Andelina, uxor mea, non coacta sed sua spontanea voluntate; Quod ut ratum sit et firmum præsentes litteras feci sigilli nostri munimine robari. Actum anno Domini 1231.